26.2.2013 Jurnalul Oficial al Uniunii Europene L 54/1 (Acte fără caracter legislativ) ACORDURI INTERNAȚIONALE DECIZIA CONSILIULUI din 14 aprilie 2011 privind semnarea, în numele Uniunii Europene, a Convenției regionale cu privire la regulile de origine preferențiale pan-euro-mediteraneene (2013/93/UE) CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (5), având în vedere propunerea Comisiei Europene, întrucât: (1) Convenţia regională cu privire la regulile de origine prefe- rențiale pan—euro—mediteraneene, denumită în continuare „convenția”, urmăreşte să înlocuiască protocoalele privind regulile de origine în vigoare în țările din zona pan-euro- mediteraneeană. (2) Prin intermediul convenției, participanții la procesul de stabilizare şi de asociere au fost incluşi în sistemul de cumul de origine pan-euro-mediteraneean. (3) La 26 noiembrie 2009, Consiliul a autorizat Comisia să deschidă negocieri privind convenția cu statele AELS, cu participanții la Procesul de la Barcelona, cu participanții la procesul de stabilizare și de asociere și cu Insulele Feroe. (4) Textul convenției a fost aprobat de miniştrii comerţului din zona euro-mediteraneeană la 9 decembrie 2009 în cadrul conferinței organizate la Bruxelles. (5)  Convenţia ar trebui semnată şi declaraţia ataşată ar trebui aprobată, ADOPTĂ PREZENTA DECIZIE: Articolul 1 Semnarea Convenției regionale cu privire la regulile de origine preferențiale pan-euro-mediteraneene se aprobă în numele Uniunii Europene, sub rezerva încheierii respectivei convenții ()). Articolul 2 Declaraţia cuprinsă în anexa la prezenta decizie se aprobă în numele Uniunii Europene. Articolul 3 Preşedintele Consiliului este autorizat să numească persoana împuternicită (persoanele împuternicite) să semneze convenția, în numele Uniunii Europene, sub rezerva încheierii acesteia și să procedeze la declarația cuprinsă în anexa la prezenta decizie. Articolul 4 Prezenta decizie intră în vigoare la data adoptării. Adoptată la Luxemburg, 14 aprilie 2011. Pentru Consiliu Președintele FAZEKAS S. (!) Textul convenției va fi publicat împreună cu decizia privind încheierea sa.